એક તો વીરપ્પન સિવાયનું ફિલ્મનું બાકીનું કાસ્ટિંગ રામસે બ્રધર્સની ફિલ્મ જેવું હોરિબલ છે. વીરપ્પનને પતાવી દેવા માટે નીકળેલી ટીમનો લીડર છે સચિન જોશી, જેના ચહેરા પર વીરપ્પનની મૂછના એક વાળ જેટલા પણ હાવભાવ દેખાતા નથી. આ લખતાં હાથ ધþૂજે છે, પણ નર્ગિસ ફખરી જેવા ઊપસેલા હોઠ અને વિચિત્ર પ્રકારની બ્યુટી-ટ્રીટમેન્ટ કરાવીને આવેલી લીઝા રે અત્યંત કદરૂપી લાગે છે. તેનો દેખાવ વધારે કદરૂપો છે કે તેના હાવભાવ વધુ ભૂંડા છે કે પછી તેનું હિન્દી ડબિંગ વધુ થર્ડ ક્લાસ છે એ શોધવા માટે અલગ ટાસ્ક ર્ફોસ બેસાડવી પડે. એકમાત્ર વીરપ્પનની પત્ની બનતી મરાઠી અભિનેત્રી ઉષા જાધવ કંઈક નૅચરલ લાગે છે, પણ એય તે ઘરની અંદર પણ શું કામ ગૉગલ્સ પહેરીને ફર્યા કરે છે એ તો રામુ જાણે. આ ઉપરાંત વિકૃત રીતે હસતા, કપાળ પર તાવીજ પહેરતા, ઝૂકેલી પાંપણવાળા કદરૂપા સાઇડ-કલાકારો તો હવે રામુની ફિલ્મની આઇડેન્ટિટી બની ગયા છે.